15കാരിയെ കൂട്ടബലാത്സംഗത്തിനിരയാക്കിയ സംഭവം രണ്ടുപേര് കൂടി പിടിയില്, അറസ്റ്റിലായവര് 28 മുംബൈ താനെ കൂട്ടബലാത്സംഗ കേസില് രണ്ടുപേര് കൂടി പിടിയിലായി. ഇതോടെ 15കാരിയെ ക്രൂര കൂട്ടബലാത്സംഗത്തിനിരയാക്കിയ സംഭവത്തില് ആകെ പിടിയിലായവരുടെ എണ്ണം 28 ആയി. നവി മുംബൈയില്നിന്നാണ് പ്രതികള് പിടിയിലായത്. സംഭവവുമായി ബന്ധപ്പെട്ട് അറസ്റ്റിലായവരില് രണ്ടുപേര് പ്രായപൂര്ത്തിയാകാത്തവരാണ്. താനെ പൊലീസിലെ പ്രത്യേക അന്വേഷണ സംഘമാണ് അറസ്റ്റ് നടത്തിയത്. എട്ടുമാസത്തിനിടെ നിരവധി തവണയാണ് 15കാരി കൂട്ടലബാത്സംഗത്തിനിരയായത്.33 പേരെക്കുറിച്ചുള്ള വിവരങ്ങള് പെണ്കുട്ടി പൊലീസിന് കൈമാറിയിട്ടുണ്ട്. ജനുവരി 29 നും സെപ്റ്റംബര് 22 നും ഇടയില് മഹാരാഷ്ട്രയിലെ വിവിധ സ്ഥലങ്ങളിലെത്തിച്ചാണ് പെണ്കുട്ടിയെ ക്രൂര കൂട്ടബലാത്സംഗത്തിനിരയാക്കിയത്.സംഭവത്തില് രണ്ട് പേരെ കൂടി അറസ്റ്റ് ചെയ്തിട്ടുണ്ട്. വ്യാഴാഴ്ച രാത്രി നവി മുംബൈയില് നിന്നാണ് ഇരുവരെയും അറസ്റ്റ് ചെയ്തത്, ഒരാളെ റബാലയില് നിന്ന് പിടികൂടി. ഇതുവരെ 26 പേരെ അറസ്റ്റ് ചെയ്യ്തു. ഇതില് രണ്ട് പേര് പ്രായപൂര്ത്തിയാകാത്തവരാണ്. മറ്റ് പ്രതികള്ക്കായി തിരച്ചില് തുടരുകയാണ് അന്വേഷണ ഉദ്യോഗസ്ഥന് പറഞ്ഞു.പെണ്കുട്ടിയുടെ പരാതിയുടെ അടിസ്ഥാനത്തില് ഐപിസി സെക്ഷന് 376, ബലാത്സംഗം, 376 എന് ആവര്ത്തിച്ചുള്ള ബലാത്സംഗം, 376 ഡി കൂട്ടബലാത്സംഗം, 376 3 എന്നിവ പ്രകാരം 33 പേര്ക്കെതിരെയാണ് പൊലീസ് കേസ് രജിസ്റ്റര് ചെയ്തത്. പോക്സോ വകുപ്പും പ്രതികള്ക്കെതിരെ ചുമത്തിയിട്ടുണ്ട്.